4.7.87 Επίσημη Εφημερίδα των Ευρωπαϊκών Κοινοτήτων ΑριθΧ 176/1 
(Ανακοινώσεις) 
ΣΥΜΒΟΥΛΙΟ 
ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ 
ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ 
της 25ης Ιουνίου 1987 
σχετικά με την καθιέρωση κοινοτικής συνεργασίας στον τομέα της πολιτικής άμυνας 
(87/C 176/01) 
ΤΟ ΣΥΜΒΟΥΛΙΟ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ 
ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ 
ΣΥΜΒΟΥΛΙΟΥ, 
πεπεισμένοι ότι η ανάληψη πρωτοβουλίας στον τομέα της 
πολιτικής άμυνας θα εξυπηρετούσε άμεσα την προστασία 
του ευρωπαίου πολίτη και θα βοηθούσε στην πραγματο­
ποίηση της Ευρώπης των Πολιτών 
εκτιμώντας 6τ\ όλα τα κράτη μέλη έχουν οργανώσει συστή­
ματα παρέμβασης για την αντιμετώπιση των καταστροφών 
που ενδέχεται να συμβούν στο έδαφος τους* ότι τα συστή­
ματα αυτά διαφέρουν μεταξύ των κρατών μελών ως προς 
την οργάνωση τους, το μέγεθος τους και τα μέσα που 
τίθενται σε κινητοποίηση · 
εκτιμώντας ότι δεν υπάρχει ανάγκη παρέμβασης σε κοινο­
τικό επίπεδο όσον αφορά τη διαχείριση ή την εκπόνηση εκ 
μέρους των κρατών μελών σχεδίων επείγουσας ανάγκης για 
την αντιμετώπιση των καταστροφών 
κρίνοντας ότι η συνεργασία μεταξύ των κρατών μελών στον 
τομέα της πολιτικής άμυνας ενδέχεται να αυξάνει τις δυνα­
τότητες αντίδρασης και των μεν και των δε ανάλογα με τις 
περιστάσεις και τις ανάγκες· ότι η συνεργασία αυτή μπορεί 
να ενισχύσει την αποτελεσματικότητα των μεμονωμένων 
δράσεων αντιμετώπισης της κρίσης· ότι, κατά συνέπεια, 
είναι επιθυμητό να αναληφθούν συγκεκριμένες δράσεις 
στον τομέα αυτό σε κοινοτική κλίμακα, όπως η κατάρτιση 
ενός εγχειριδίου σχετικά με την πολιτική άμυνα στην Κοι­
νότητα· 
εκτιμώντας ότι θα πρέπει να προβλεφθούν ή να ενισχυθούν 
οι ανταλλαγές μεταξύ των κρατών μελών στα πλαίσια της 
εκπαίδευσης του προσωπικού, ιδίως κατά τις ασκήσεις προ­
σομοίωσης· 
εκτιμώντας ότι είναι σκόπιμο να εξασφαλιστεί η καλύτερη 
χρησιμοποίηση των υπαρχουσών τραπεζών δεδομένων στον 
τομέα της πολιτικής άμυνας· 
εκτιμώντας ότι σε ορισμένο αριθμό κινδύνων, μεταξύ των 
οποίων οι κίνδυνοι από την πυρηνική ενέργεια, εξακολου­
θούν να εφαρμόζονται ειδικές διαδικασίες, 1. ΑΠΟΦΑΣΙΖΟΥΝ να εκπονηθεί ένα εγχειρίδιο για την πολι­
τική άμυνα σε κοινοτικό επίπεδο. Η Επιτροπή: 
— επιφορτίζεται να καταρτίσει το εγχειρίδιο αυτό, εντός 
έξι μηνών, με τη βοήθεια μιας επιτροπής εμπειρογνω­
μόνων από τα κράτη μέλη, 
— προβαίνει κατά τακτικά διαστήματα στην ενημέρωση 
του εγχειριδίουαυτού. 
2. ΑΠΟΦΑΣΙΖΟΥΝ ότι το προαναφερόμενο εγχειρίδιο θα 
περιλαμβάνει ιδίως έναν κατάλογο των ανταποκριτών 
των κρατών μελών και της Επιτροπής στον τομέα της 
πολιτικής άμυνας ώστε, με τις συλλεγμένες πληροφο­
ρίες, να υπάρχει καλύτερη γνώση του δυναμικού βοή­
θειας που διαθέτει κάθε κράτος μέλος σε περίπτωση 
καταστροφής και να δοθεί η δυνατότητα μιας καλύτερης 
και ταχύτερης χρησιμοποίησης του. 
3. ΣΥΜΦΩΝΟΥΝ ότι θα μπορούν να γίνονται περιοδικές 
συνεδριάσεις των υπεύθυνων για την πολιτική άμυνα 
των κρατών μελών προκειμένου να εξασφαλιστεί η 
εφαρμογή από τα κράτη μέλη διαφόρων πρωτοβουλιών 
που αυτά θα αναλάβουν να καθορίσουν. 
4. ΑΠΟΦΑΣΙΖΟΥΝ να προωθήσουν, σε επαφή με την Επι­
τροπή, τις ανταλλαγές του προσωπικού που είναι επι­
φορτισμένο με την πολιτική άμυνα, στα πλαίσια των 
εκπαιδευτικών δράσεων που πραγματοποιούνται από τα 
κράτη μέλη, ιδίως με την πραγματοποίηση περιοδικών 
ασκήσεων προσομοίωσης, στις οποίες ενδεχομένως θα 
μπορούσε να δοθεί, υπό μορφές που θα καθοριστούν, 
κοινοτική ενίσχυση και οι οποίες επίσης θα ήταν δυνατό 
να συντονιστούν σε κοινοτική κλίμακα. Οι διδαχές από 
τις ασκήσεις αυτές θα τίθενται στη διάθεση των κρατών 
μελών. 
5. ΣΥΜΦΩΝΟΥΝ να καταβάλουν προσπάθειες για την καλύ­
τερη χρησιμοποίηση των υπαρχουσών τραπεζών δεδο­
μένων στον τομέα της πολιτικής άμυνας, ώστε να επι­
τευχθεί αμοιβαία και εμπεριστατωμένη ενημέρωση όλων 
των κρατών μελών όσον αφορά τους μηχανισμούς και 
τα μέσα που είναι διαθέσιμα σε περίπτωση κατα­
στροφής- με την προοπτική αυτή, αναλαμβάνουν την 
υποχρέωση να ετοιμάσουν, σε επαφή με την Επιτροπή, 
την απογραφή των υπαρχουσών τραπεζών δεδομένων με 
σκοπό τη βελτίωση της αποτελεσματικότητας τους.